***** ΚΑΝΟΝΙΣΜΟΣ (ΕΟΚ) αριθ. 2134/81 ΤΗΣ ΕΠΙΤΡΟΠΗΣ της 28ης Ιουλίου 1981 περί τροποποιήσεως του κανονισμού (ΕΟΚ) αριθ. 1105/68 περί των λεπτομερειών χορηγήσεως ενισχύσεων για το αποκορυφωμένο γάλα που προορίζεται για τη διατροφή των ζώων Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχωρήσεως της Ελλάδος, και ιδίως το άρθρο 10 παράγραφος 3, Εκτιμώντας: ότι το άρθρο 5α του κανονισμού (ΕΟΚ) αριθ. 1105/68 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 1645/78 (3), προβλέπει τις ειδικές λεπτομέρειες χορηγήσεως ενισχύσεων για την περίπτωση που γαλακτοκομείο χρησιμοποιεί το αποκορυφωμένο γάλα παραγωγής του αποκλειστικά για τη διατροφή των δικών του ζώων· ότι πρέπει να εξομοιωθεί προς την περίπτωση αυτή η περίπτωση κατά την οποία γαλακτοκομείο διαθέτει τις εγκαταστάσεις του σε τρίτον ο οποίος χρησιμοποιεί, για τη διατροφή των ζώων του, την όλη ποσότητα του αποκορυφωμένου γάλακτος σε σκόνη που παράγεται από το γαλακτοκομείο· ότι πρέπει να διορθωθεί, επ ευκαιρία, το λάθος που εισεχώρησε στο γερμανικό κείμενο του κανονισμού (ΕΟΚ) αριθ. 1105/68· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 5α στην παράγραφο 1 του κανονισμού (ΕΟΚ) αριθ. 1105/68 προστίθεται το ακόλουθο εδάφιο: «Εξομοιούνται προς τα ζώα γαλακτοκομείου αυτά τα οποία ευρίσκονται στην κατοχή τρίτου στις εγκαταστάσεις του γαλακτοκομείου και για τη διατροφή των οποίων ο τρίτος αυτός χρησιμοποιεί, βάσει συμβατικής υποχρεώσεως, ολόκληρη την ποσότητα του αποκορυφωμένου γάλακτος σε σκόνη το οποίο παράγεται στο γαλακτοκομείο.». Άρθρο 2 Στη γερμανική μετάφραση του κανονισμού (ΕΟΚ) αριθ. 1105/68, στο άρθρο 1 παράγραφος 9, οι όροι «Artikel 4 bis 8» αντικαθίσταται από τους όρους «Absaetze 4 bis 8». Άρθρο 3 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στις Βρυξέλλες, στις 28 Ιουλίου 1981.

[Source: multi_eurlex | Tokens: 2180]